PMIndiaData/PMIndiaSum huggingface dataset:
ప్ర‌గ‌తి  కార్య‌క్ర‌మం ద్వారా  ప్ర‌ధాన‌ మంత్రి స‌మీక్ష‌

ప్ర‌ధాన‌ మంత్రి శ్రీ న‌రేంద్ర‌ మోదీ ఐసిటి ఆధారిత మ‌ల్టి- మోడ‌ల్ ప్లాట్ ఫామ్ ఫ‌ర్ ప్రొ- యాక్టివ్ గ‌వ‌ర్నెన్స్ అండ్ టైమ్‌లీ ఇంప్లిమెంటేష‌న్‌- పిఆర్ఎజిఎటిఐ (ప్ర‌గ‌తి) ద్వారా ఈరోజు జరిగిన14 వ స‌మీక్ష స‌మావేశానికి అధ్య‌క్ష‌త వ‌హించారు. సామాన్యుల నుండి వ‌చ్చే ఫిర్యాదుల‌ ప‌రిష్కారంతో పాటు ముఖ్య‌మైన ప్ర‌భుత్వ ప‌థ‌కాల, కార్యక్ర‌మాల అమ‌లును స‌మీక్షించడమన్నది ప్రగతి మాధ్యమం ద్వారా జరిపే పరస్పర సంభాషణల కార్యక్రమ ధ్యేయంగా ఉంది. పాఠ‌శాల విద్య‌కు, అక్ష‌రాస్య‌త‌ పురోగ‌తికి సంబంధించిన స‌మ‌స్య‌ల ప‌రిష్కారంపై ప్ర‌ధాన‌ మంత్రి స‌మీక్షను నిర్వ‌హించారు. త‌మ ఫిర్యాదులను ప‌రిష్క‌రించే స్థితిలో ప్రభుత్వం ఉంద‌న్న అంచనా ఇప్పుడు ప్ర‌జ‌ల‌లో నెలకొంద‌ని ఆయ‌న అన్నారు. విద్యార్థుల స‌మ‌స్య‌ల ప‌రిష్కారానికి సంబంధిత అధికారులు వారు తీసుకుంటున్న చ‌ర్య‌లకు త‌గిన ప‌ద్ధ‌తులను రూపొందించుకోవాలని ప్ర‌ధాన మంత్రి ఆ అధికారులకు ప్ర‌త్యేకంగా సూచించారు. పాఠ‌శాల విద్యార్థులు ఎటువంటి స‌మ‌స్య‌లను ఎదుర్కోకుండా ఉండటానికి అందుబాటులో ఉన్న అన్ని సాంకేతిక ఉప‌క‌ర‌ణాల‌ను వాడుకోవ‌ల‌సిందని అధికారులను ఆయ‌న ఆదేశించారు. అంత‌రిక్ష సాంకేతిక ప‌రిజ్ఞ‌ానాన్ని విస్తృతంగా వాడుకోవాలంటూ గ‌తంలో తాను అన్ని మంత్రిత్వ శాఖలకు ఇచ్చిన ఆదేశాలను ప్ర‌ధాన మంత్రి ఈ సంద‌ర్భంగా ఒక ఉదాహరణగా గుర్తు చేశారు. ఇది ప‌రీక్షా కేంద్రాల‌ సరైన స్థానాన్ని స‌క్రమంగా గుర్తించ‌డంలో, విద్యార్థుల ఇబ్బందుల‌ను క‌నీస స్థాయికి త‌గ్గించడంలో ఇది ఉపయోగపడుతుందని ఆయ‌న చెప్పారు. సమావేశంలో సుగ‌మ్య‌ భార‌త్ అభియాన్ పురోగతిపై స‌మీక్షను చేపట్టిన సంద‌ర్భంలో, పాఠ‌శాల‌లు, ప్ర‌భుత్వ భ‌వ‌నాలు, రైల్వే స్టేష‌న్ లు మున్నగువాటిలో వ‌స‌తులను మెరుగుప‌ర‌చ‌డంలో చోటుచేసుకొన్న పురోగతిని ప్రధాన మంత్రి దృష్టికి అధికారులు తీసుకువ‌చ్చారు. ఈ విష‌యంలో కేంద్ర , రాష్ట్ర‌ ప్ర‌భుత్వాలకు చెందిన వివిధ విభాగాలు తీసుకున్న చొర‌వ‌ను ప్ర‌ధాన మంత్రి అభినందించారు. ఆధార్ న‌మోదు ప్ర‌గ‌తిని వివరించిన సందర్భంలో, ఆధార్ న‌మోదులు ప్ర‌స్తుతం సుమారు 105 కోట్ల‌కు చేరువ అయినట్లు , ఈ అంశంలో కాస్త వెనుక‌పట్టు పట్టిన ఈశాన్య రాష్ట్రాల‌ పైన ప్ర‌త్యేకంగా శ్రద్ధను తీసుకొంటున్నట్లు గమనించారు. 5-18 ఏళ్ల వ‌య‌సు లోప‌ల ఉన్న‌ వారి ఆధార్ న‌మోదులను వేగ‌వంతం చేయవలసిందిగా ప్ర‌ధాన‌ మంత్రి రాష్ట్రాల‌ను కోరారు. దీనివ‌ల్ల వారికి ఉప‌కార వేత‌నాలు, విద్యాసంబంధ ప్ర‌యోజ‌నాలు మ‌రింత అందుబాటులోకి వ‌స్తాయ‌న్నారు. ప్ర‌ధాన‌ మంత్రి మ‌హారాష్ట్ర‌, సిక్కిమ్, ఆంధ్ర‌ ప్ర‌దేశ్‌, ఉత్త‌ర‌ ప్ర‌దేశ్‌, జ‌మ్ము- క‌శ్మీర్‌, ప‌శ్చిమ‌ బెంగాల్‌, క‌ర్ణాట‌క‌, హిమాచ‌ల్ ప్ర‌దేశ్‌, పంజాబ్ సహా పలు రాష్ట్రాల‌లో రహదారి, రైల్వే, విద్యుత్ రంగాల‌కు సంబంధించిన వివిధ కీల‌క మౌలిక స‌దుపాయాల ప్రాజెక్టుల పురోగ‌తిపై కూడా స‌మీక్షను నిర్వ‌హించారు. స‌మీక్షించిన ప్రాజెక్టుల‌లో నంగ‌ల్ డామ్- త‌ల్వారా రైల్వే లైన్ కూడా ఉంది. దీనిని తొలుత 1981-82 లో మంజూరు చేశారు. అయితే అప్ప‌టి నుండి అది పెండింగ్‌లో ఉంది. ఈ ప్రాజెక్టు అమ‌లులో మరెంతమాత్రం జాప్యం జరగకుండా చూసేందుకు క్షేత్ర‌ స్థాయిలో త‌గిన చ‌ర్య‌లను తీసుకోవాలని ప్ర‌ధాన‌ మంత్రి హిమాచ‌ల్ ప్ర‌దేశ్‌, పంజాబ్ రాష్ట్రాల ప్ర‌భుత్వ ప్ర‌ధాన కార్య‌ద‌ర్శుల‌ను కోరారు.
భారతదేశానికి, జోర్డాన్ కు మధ్య మానవ వనరుల కల్పన రంగంలో సహకారం కోసం ఉద్దేశించిన ఎమ్ఒయు కు ఆమోదం తెలిపిన మంత్రివర్గం

మానవ వనరుల కల్పన రంగంలో సహకారంపై భారతదేశానికి, జోర్డాన్ కు మధ్య అవగాహనపూర్వక ఒప్పందం (ఎమ్ఒయు) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. కంట్రాక్చువల్ ఎంప్లాయ్ మెంట్ లో ఉత్తమ పద్ధతులు, నియామక ప్రక్రియలలో అధునాతన సంస్కరణల ప్రభావం, జోర్డాన్ లో భారతీయ కార్మికుల రక్షణ, సంక్షేమం మొదలైన విషయాలలో ద్వైపాక్షిక సహకారాన్ని పెంపొందించాలన్నది ఈ ఎమ్ఒయు ధ్యేయం. భారతీయుల నియామకానికి ఆన్ లైన్ పోర్టల్ ను ఉపయోగించడంలో ఉభయ పక్షాల మధ్య సహకారం అత్యంత పారదర్శకత్వానికి బాట వేయడమే కాకుండా నియామక ప్రక్రియలో దురభ్యాసాలను నిరోధించగలదని ఆశిస్తున్నారు. ఐదు సంవత్సరాల పాటు అమలులో ఉండే ఈ ఎమ్ఒయు లో ఆటోమేటిక్ రిన్యువల్ నిబంధనతో పాటు ఒక సంయుక్త సాంకేతిక సంఘం ద్వారా పర్యవేక్షణ యంత్రాంగాన్ని ఏర్పాటు చేయాలని కూడా పేర్కొన్నారు.
డాక్టర్ ఎ.పి.జె. అబ్దుల్ కలామ్ జయంతి నాడు ఆయనకు నివాళులు అర్పించిన ప్రధాన మంత్రి

పూర్వ రాష్ట్రపతి డాక్టర్ ఎ.పి.జె. అబ్దుల్ కలామ్ జయంతి సందర్భంగా ప్రధాన మంత్రి శ్రీ నరేంద్ర మోదీ ఆయనకు నివాళులు అర్పించారు. ‘‘మన ప్రియతమ పూర్వ రాష్ట్రపతి డాక్టర్ ఎ.పి.జె. అబ్దుల్ కలామ్ జయంతి నాడు ఆయనను స్మరించుకొంటున్నాను. ప్రేమపాత్రమైన ఆయన వ్యక్తిత్వం లక్షలాది మందిని ప్రభావితం చేస్తోంది’’ అని ప్రధాన మంత్రి అన్నారు.
హ్యూస్ట‌న్ లో సిక్కు స‌ముదాయం సభ్యుల తో స‌ంభాషించిన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టెక్సాస్‌ లోని హ్యూస్ట‌న్ లో సిక్కు స‌మాదాయం స‌భ్యుల తో ఈ రోజు న సంభాషించారు. సిక్కు స‌ముదాయానికి చెందిన స‌భ్యులు ప్ర‌ధాన మంత్రి కి ఉత్సాహం గా స్వాగ‌తం ప‌లికారు. సంభాష‌ణ క్ర‌మం లో, స‌ముదాయానికి చెందిన స‌భ్యులు దేశం యొక్క మ‌రియు మరియు సిక్కు స‌ముదాయం యొక్క స‌మగ్ర అభివృద్ధి కై భార‌త ప్ర‌భుత్వం తీసుకొన్న మార్గ నిర్దేశక నిర్ణ‌యాల‌ కు గాను ప్ర‌ధాన మంత్రి కి ధ‌న్య‌వాదాలు తెలియజేశారు. త‌ద‌నంత‌రం ప్ర‌ధాన మంత్రి, “హ్యూస్ట‌న్ లోని సిక్కు స‌ముదాయం తో నేను చక్కటి సంభాషణ ను జరిపాను. భార‌త‌దేశం అభివృద్ధి పట్ల వారిలో ఉప్పొంగిన ఉత్సాహాన్ని చూసి నేను సంతోషించాను” అని ట్విటర్ లో వెల్లడించారు.
సంవత్సరిసందర్భం లో ప్రజల కు శుభాకాంక్షలు తెలిపిన ప్రధాన మంత్రి

సంవత్సరి సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు. ప్రధాన మంత్రి ఒక ట్వీట్ లో – ‘‘మిచ్ఛామి దుక్కడమ్. సంవత్సరి క్షమ ను గురించి నొక్కిచెప్తుంది. ఎవ్వరి పట్ల ద్వేష భావం తలెత్తకుండు గాక. దయ భావన మరియు సోదరత్వ భావన లు ఎల్లకాలం వర్ధిల్లు గాక.’’ అని పేర్కొన్నారు.
కంపెనీల (రెండో స‌వ‌ర‌ణ) బిల్లు, 2019 కి ఆమోదం తెలిపిన మంత్రిమండ‌లి

కంపెనీల చ‌ట్టం, 2013ను స‌వ‌రించ‌డం కోసం కంపెనీల (రెండో స‌వ‌ర‌ణ‌) బిల్లు, 2019కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. ఈ బిల్లు చట్టం లో నుండి నేర‌ప‌ర‌మైనటువంటి అంశాన్ని- ఎగ‌వేత‌ ల కు సంబంధించినంతవరకు వేటిని అయితే నిష్పాక్షికం గా నిర్ధారించ‌వచ్చో మరియు దేనిలో అయితే వంచ‌న ఛాయ అంటూ ఏదీ లేకపోయిన‌ ప‌క్షం లో గాని, లేదా దేనిలో అయితే విశాల ప్ర‌జాహితం తాలూకు ప్ర‌మేయం లేక‌పోయిన ప‌క్షం లో- ప‌రిహ‌రిస్తుంది. ఇది దేశం లో నేర సంబంధిత న్యాయ వ్య‌వ‌స్థ పైన ఉన్న భారాన్ని మరింత గా త‌గ్గించ‌డాని కి కూడా తోడ్ప‌డ‌నుంది. ఈ బిల్లు చ‌ట్టానికి కట్టుబడి ఉండే కార్పొరేట్ ల కు మ‌నుగ‌డ ను మరింత సుల‌భ‌త‌రం గా మార్చనుంది. ఇంత‌కు ముందు, చ‌ట్టం లోని వివిధ నిబంధన ల అమ‌లు లో ఎదురైన ఇబ్బందుల ను దూరం చేయ‌డం కోసం చ‌ట్టం లోని కొన్ని నిబంధ‌న‌ ల ను కంపెనీల (స‌వ‌ర‌ణ‌) చ‌ట్టం, 2015 ద్వారా స‌వ‌రించ‌డమైంది.
డాక్టర్ శ్యామా ప్రసాద్ ముఖర్జీ జ‌యంతి నాడు ఆయ‌న‌కు నివాళులు అర్పించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు డాక్టర్ శ్యామా ప్రసాద్ ముఖర్జీ జ‌యంతి ని పుర‌స్క‌రించుకొని ఆయ‌న‌కు నివాళులు అర్పించారు. ‘‘డాక్టర్ శ్యామా ప్రసాద్ ముఖర్జీ జ‌యంతి దినాన ఆయ‌న‌కు నేను ప్ర‌ణ‌మిల్లుతున్నాను. డాక్ట‌ర్ ముఖ‌ర్జీ ని ఒక చ‌క్క‌ని విద్యావేత్త‌గా, ఒక అద్భుత‌మైన ప‌రిపాల‌కునిగా మ‌రియు భార‌త‌దేశ స్వాతంత్య్రం, ఇంకా ఏక‌త ల కోసం పోరాడిన శూరునిగా మ‌నం స్మ‌రించుకొంటాము’’ అని ప్ర‌ధాన మంత్రి త‌న సందేశంలో పేర్కొన్నారు.
పార్లమెంట్ హౌస్ వద్ద రెట్రోఫిట్ ఎలెక్ట్రిక్ బస్ ను  ప్రారంభించిన ప్రధానమంత్రి

పార్లమెంట్ హౌస్ వద్ద రెట్రోఫిట్ ఎలెక్ట్రిక్ బస్ ప్రదర్వన, ఆవిష్కరణ కార్యక్రమంలో భారత ప్రధాన మంత్రి శ్రీ నరేంద్ర మోదీ పాల్గొన్నారు. డీజిల్ బస్ ను బ్యాటరీ తో నడిచే ఎలెక్ట్రిక్ బస్ గా రూపొందించిన ఈ వాహనాన్నికేంద్ర రోడ్డు రవాణా, జాతీయ రహదారులు శాఖ రూపొందించింది. వాతావరణ కాలుష్య నిరోధానికి ఈ బస్సు దోహదపడుతుంది. పార్లమెంటు సభ్యులకు కాలుష్య రహిత రవాణా అవసరాలను ఈ బస్ తీరుస్తుంది. అత్యంత ఆధునిక సదుపాయాలున్నఈ బస్సును ప్రధానమంత్రి శ్రీ నరేంద్ర మోదీ తొలుత పరిశీలించి ప్రారంభించారు. బస్ తాళాన్ని లోక్ సభ స్పీకర్ శ్రీమతి సుమిత్రా మహాజన్ కు అందజేశారు. బస్ ప్రారంభోత్సవ కార్యక్రమంలో ప్రధాన మంత్రి మాట్లాడారు. పర్యావరణ దుష్ప్రభావం పై ఎంతో కాలంగా చర్చలు చోటు చేసుకుంటున్నాయి. సగటు మనిషి పై ఆ దుష్ప్రభావాలను ప్రజలు గమనిస్తున్నారని ప్రధాని తెలిపారు. ఈ మధ్య పారిస్ లో జరిగిన అంతర్జాతీయ కాప్-21 సదస్సులో ప్రస్తావించిన రెండు కీలకాంశాలను ప్రధాని ఈ సందర్భంగా గుర్తు చేశారు. అమెరికా, ఫ్రాన్స్, ఇండియా సంయుక్తంగా మిషన్ ఇన్నొవేషన్ అనే నూతన కార్యక్రమాన్ని ప్రారంభించాయి. బిల్ మరియు మిలిండా గేట్స్ ఫౌండేషన్ సాయంతో గ్రీన్ టెక్నాలజీని అబివృధ్ధి పరచాలన్నదే ఈ ఇన్నొవేషన్ ఉద్దేశ్యం. ఇది మొదటిది కాగా, సూర్యకాంతి ఆధారంగా పనిచేసే అంతర్జాతీయ సోలార్ అలియన్స్ అనే నూతన సంస్థ ఏర్పాటు రెండవది. ఈ సంస్థ ఢిల్లీ ప్రధాన కేంద్ర బిందువుగా పనిచేస్తుందని ప్రధాని పేర్కొన్నారు. ఎంపీలకు బస్సును ప్రారంభించడంలో కేంద్ర మంత్రి నితిన్ గడ్కరీ చేసిన కృషి అభినందనీయమని ప్రధాని ప్రస్తుతించారు. ప్రజా రవాణా కోసం అతి తక్కువ ఖర్చుతో ఎలక్ట్రిక్ బ్యాటరీలతో నడిచే వాహనాలను రూపొందించాలని ప్రధాని ఔత్సాహికులకు సూచించారు. ఈ కార్యక్రమంలో లోక్సభ స్పీకరు శ్రీమతి సుమిత్రా మహాజన్, కేంద్ర మంత్రులు నితిన్ గడ్కరీ, వెంకయ్యనాయుడు, ప్రకాశ్ జగదేవకర్ ,పలువురు పార్లమెంటు సభ్యులు పాల్గొన్నారు.
ప్రధాని దృష్టికి కార్యదర్శుల ఒకటవ బృందం సూచనలు, సలహాలు

పరిపాలనకు సంబంధించిన వేరు వేరు క్షేత్రాల‌లో తీసుకురాదగిన సమూల మార్పులతో ముందుకు రావలసిందని ప్రధాన మంత్రి చేసిన ఉద్బోధ కు అనుగుణంగా కార్యదర్శుల ఒకటవ బృందం (మొత్తం 8 బృందాలున్నాయి) శక్తిని పొదుపుగా, సమర్థంగా వినియోగించుకోవడం ( ఎన‌ర్జీ క‌న్స‌ర్వేష‌న్ ) అనే అంశంపైన తమ ఆలోచనలను, సలహాలను ప్రధాని శ్రీ నరేంద్ర మోదీకి నివేదించింది. ఈ సందర్భంగా ఏర్పాటైన కార్యక్రమంలో ప్రధాన మంత్రి శ్రీ నరేంద్ర మోదీ, ఇంకా కేంద్ర మంత్రులు శ్రీ రాజ్ నాథ్ సింగ్, శ్రీ అరుణ్ జైట్లీ, శ్రీమతి సుష్మ స్వరాజ్, నీతి ఆయోగ్ వైస్ ఛైర్మన్ శ్రీ అరవింద్ పాన్ గఢియా లతో పాటు కేంద్ర ప్రభుత్వ కార్యద ర్శులు అందరూ పాలు పంచుకొన్నారు. సమావేశంలో ప్రతిపాదనలు, సూచనలపై ప్రదర్శన కొనసాగుతున్నప్పుడు, ప్రదర్శన ముగిసిన తరువాత సభికులలో ప్రధాని సహా పలువురు ఆయా అంశాలపైన ప్రశ్నలు అడిగారు. దీంతో పాటు తమ సలహాలు కూడా చెప్పారు. కార్యదర్శుల బృందం సమర్పించిన నివేదికను ప్రధాని మెచ్చుకున్నారు. తాను అనుకున్న దానితో చాలా వరకు దగ్గరగా ఉండేటట్లుగా ఆ నివేదికను రూపొందించి, కార్యదర్శులు వారి పనిని ఎంతో సమర్ధంగా నెరవేర్చారని ఆయన తెలిపారు. ఈ కార్యక్రమంలో పాల్గొని వారి వారి సందేహాలు నివృత్తి చేసుకున్న‌/ ఆలోచనలను పంచుకున్న అందరినీ ప్రధాని అభినందించారు.
గ‌గ‌న్‌యాన్ 21వ శ‌తాబ్దం లో భార‌త‌దేశాని కి ఒక చ‌రిత్రాత్మ‌క‌మైన కార్య‌సిద్ధి కాగ‌ల‌ద‌ని పేర్కొన్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘గ‌గ‌న్‌యాన్’ సాహ‌స యాత్ర ను గురించి నూత‌న సంవ‌త్స‌రం లో మ‌రియు క్రొత్త ద‌శాబ్దం లో త‌న ఒకటో ‘మ‌న్ కీ బాత్’ (‘మ‌న‌సులో మాట’) కార్య‌క్ర‌మం లో ప్రస్తావించారు. భార‌త‌దేశం 2022వ సంవ‌త్స‌రం లో 75వ స్వాతంత్య్ర సంవ‌త్స‌రాన్ని జ‌రుపుకోనున్న‌ద‌ని ఆయ‌న చెప్తూ, అప్ప‌టిక‌ల్లా ‘‘ ‘గ‌గ‌న్‌యాన్’ మిశ‌న్ ద్వారా భార‌త‌దేశం నుండి ఒక వ్య‌క్తి ని అంత‌రిక్షం లోకి తీసుకు పోతామ‌ని చేసిన ప్ర‌తిజ్ఞ ను దేశం నెర‌వేర్చ‌ుకోవ‌ల‌సి ఉంద‌న్నారు.’’ ‘‘గ‌గ‌న్‌యాన్ మిశ‌న్ 21వ శ‌తాబ్దం లో విజ్ఞాన శాస్త్రం మ‌రియు సాంకేతిక విజ్ఞాన రంగం లో భార‌త‌దేశాని కి ఒక చారిత్రక కార్య‌సిద్ధి గా నిల‌వ‌బోతోంది. అది ‘న్యూ ఇండియా’కు ఒక మైలురాయి గా నిరూపితం కానుంది’’ అని ఆయ‌న అన్నారు. ఈ మిశ‌న్ లో వ్యోమ‌గాములు గా ఎంపికైన భార‌త వాయుసేన పైల‌ట్ లు న‌లుగురిని ప్ర‌ధాన మంత్రి మెచ్చుకొంటూ, వారిని గురించి మరియు ర‌శ్యా లో వారి శిక్ష‌ణ త్వ‌ర‌లో ఆరంభం కావడాన్ని గురించి తెలిపారు. ‘‘ఈ ఆశాజనక యువ‌జ‌నులు భార‌త‌దేశం యొక్క నైపుణ్యాని కి, ప్ర‌తిభ‌ కు, సామ‌ర్థ్యాని కి, సాహ‌సాని కి మ‌రియు స్వ‌ప్నాల కు ప్ర‌తీక‌లు గా ఉన్నారు. మ‌న ఈ నలుగురు మిత్రులు కొద్ది రోజుల లో శిక్ష‌ణ నిమిత్తం ర‌శ్యా కు వెళ్ళ‌బోతున్నారు. ఇది భార‌త‌దేశం-ర‌శ్యా మైత్రి లో, భార‌త‌దేశం-ర‌శ్యా స‌హ‌కారం లో మ‌రొక సువ‌ర్ణ అధ్యాయాన్ని లిఖిస్తుంద‌న్న విశ్వాసం నా లో ఉంది’’ అని ప్ర‌ధాన మంత్రి అన్నారు. ఒక సంవ‌త్స‌రాని కి పైబ‌డి వారు శిక్ష‌ణ ను పొందిన అనంత‌రం దేశ ప్ర‌జ‌ల యొక్క ఆశ‌ల ను మ‌రియు ఆకాంక్ష‌ల ను మోసుకొంటూ నింగి కి ఎగ‌సే బాధ్య‌త ను స్వీక‌రిస్తారని ప్ర‌ధాన మంత్రి పేర్కొన్నారు. ‘‘మంగ‌ళ‌ప్ర‌ద‌మైనటువంటి ఈ గ‌ణ‌తంత్ర దినం నాడు ఈ న‌లుగురు యువ ప్ర‌తిభావంతుల కు, అలాగే ఈ సాహ‌స యాత్ర తో సంబంధం గ‌ల భార‌తీయ మ‌రియు ర‌శ్య‌న్ శాస్త్రవేత్త‌ల కు, ఇంజినీర్ లకు నేను అభినందనలు తెలియజేస్తున్నాను’’ అని ప్ర‌ధాన మంత్రి అన్నారు.
భార‌త్ ర‌త్న డాక్ట‌ర్ భీమ్ రావ్ మెమోరియ‌ల్ ఎండ్ క‌ల్చ‌ర‌ల్ సెంట‌ర్ కు గాను ఉత్త‌ర్ ప్ర‌దేశ్ ప్ర‌భుత్వాన్ని ప్ర‌శంసించిన ప్ర‌ధాన మంత్రి

మాన్య డాక్టర్ బాబా సాహెబ్ ఆమ్బేడ్ కర్ ఆద‌ర్శాల కు యువ‌తీ యువ‌కుల లో లోకప్రియత్వాన్ని సంపాదించిపెట్టడం లో అగ్ర భూమిక ను నిర్వర్తిస్తున్నందుకు గాను ఉత్త‌ర్ ప్ర‌దేశ్ ప్ర‌భుత్వాన్ని ప్ర‌ధాన మంత్రి శ్రీ న‌రేంద్ర మోదీ ప్ర‌శంసించారు. ‘‘లఖ్ నవూ లోని భార‌త్ ర‌త్న డాక్ట‌ర్ భీమ్ రావ్ మెమోరియల్‌ ఎండ్ కల్చరల్ సెంటర్ మాన్య డాక్ట‌ర్ బాబాసాహెబ్ ఆమ్బేడ్ కర్ ఆద‌ర్శాల ను యువ‌త లో మ‌రింత గా ఆద‌ర‌ణ ల‌భించేందుకు పూచీపడుతుంది. ఈ కృషి లో అగ్ర భూమిక ను పోషిస్తున్నందుకు గాను ఉత్త‌ర్ ప్ర‌దేశ్ ప్ర‌భుత్వాన్ని నేను ప్ర‌శంసిస్తున్నాను’’ అని ప్ర‌ధాన మంత్రి ఒక ట్వీట్ లో పేర్కొన్నారు.
సర్దార్ వల్లభ్ భాయ్ పటేల్ జయంతి సందర్భంగా ఆయనకు ప్రధాన మంత్రి ప్రణామాలు

ప్ర‌ధాన మంత్రి శ్రీ న‌రేంద్ర మోదీ సర్దార్ వల్లభ్ భాయ్ పటేల్ జయంతి సందర్భంగా ఆయనకు ప్రణామాలు అర్పించారు. “సర్దార్ వల్లభ్ భాయ్ పటేల్ జయంతి సందర్భంగా ఆయనకు ప్రణమిల్లుతున్నాను. భారతదేశానికి ఆయన అందించిన సేవలను మనం స్మరించుకొందాము” అని ప్రధాన మంత్రి తన సందేశంలో పేర్కొన్నారు.
బిహార్ లో మరియు యుపి లో పిడుగు  లు, ఇంకా భారీవర్షం కారణం గా ప్రాణనష్టం సంభవించినందుకు సంతాపం తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ బిహార్ మరియు యుపి రాష్ట్రాల లోని అనేక ప్రాంతాల లో పిడుగు లు, ఇంకా భారీ వర్షం కారణం గా ప్రాణనష్టం సంభవించినందుకు గాను సంతాపాన్ని వ్యక్తం చేశారు. ‘‘ఉత్తర్ ప్రదేశ్ మరియు బిహార్ ల లోని కొన్ని జిల్లాల లో భారీ వర్షం, ఇంకా పిడుగు లు పడటం వల్ల పలువురు మరణించారన్న దు:ఖభరిత సమాచారం తెలిసింది. సహాయక కార్యకలాపాల లో రాష్ట్ర ప్రభుత్వాలు నిమగ్నమై కృషి చేస్తున్నాయి. ఈ ఆపద లో ప్రాణాల ను కోల్పోవలసివచ్చిన వారి యొక్క సంబంధికుల కు నేను నా యొక్క సంవేదన ను తెలియజేస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
2018-19 లో స్వదేశ్ దర్శన్ స్కీము లో  మంజూరు చేసిన 10 పథకాల కు 627.40 కోట్ల రూపాయల మేరకు నిధుల ను ఇచ్చేందుకు ఆమోదం తెలిపిన మంత్రిమండలి

స్వదేశ్ దర్శన్ స్కీము లో 2019-20 సంవత్సరం లో నూతన పథకాల ను మంజూరు చేసేందుకు అదనం గా 1854.67 కోట్ల రూపాయల తో పాటు 2018-19 సంవత్సరం లో మంజూరు చేసినటువంటి 10 పథకాలకు 627.40 కోట్ల రూపాయల మేరకు నిధుల ను విడుదల చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. స్వదేశ్ దర్శన్ స్కీము లో భాగం గా, భారతదేశాన్ని ఒక ప్రపంచ శ్రేణి పర్యటక గమ్యస్థానం గా తీర్చి దిద్దేటందుకు కీలకమైన పర్యటక మౌలిక సదుపాయాల ను నిలుకడతనం కలిగినటువంటి రీతి లో మరియు అన్ని ప్రాంతాల కు ప్రాధాన్యం ఉండే తీరు న పర్యటన మంత్రిత్వ శాఖ అభివృద్ధిపరుస్తున్నది. కీలకమైన పర్యటక మౌలిక సదుపాయాల ను వృద్ధిపరచడం వల్ల ఆదాయాన్ని తెచ్చి పెట్టే పథకాల లో పెట్టుబడి పెట్టేందుకు ప్రైవేటు రంగాని కి ఉత్ప్రేరకం లభించినట్లు అవుతుంది. అంతే కాక, ఇది పర్యటకుల కు మొత్తంమీద చక్కనైనటువంటి అనుభూతి ని మిగిల్చి ఆయా పర్యటక క్షేత్రాల కు యాత్రికుల రాక ను పెంచుతూ, రాబడి లో, ఉద్యోగ కల్పన లో వృద్ధి కి కూడా దారి తీస్తుంది. పూర్వరంగం 2014-15 లో బడ్జెటు ప్రకటనల కు తరువాయి గా పర్యటన మంత్రిత్వ శాఖ స్వదేశ్ దర్శన్ స్కీమ్ (సెంట్రల్ సెక్టర్ స్కీమ్) ను 2015 జనవరి లో ప్రవేశపెట్టింది. ఈ స్కీము లో భాగం గా అభివృద్ధిపరచడం కోసమని 15 సర్క్యూట్ ల ను గుర్తించడం జరిగింది. ఆయా సర్క్యూట్ లు ఏవేవి అంటే హిమాలయన్ సర్క్యూట్, నార్త్ ఈస్ట్ సర్క్యూట్, బుద్ధిస్ట్ సర్క్యూట్, కృష్ణా సర్క్యూట్, కోస్టల్ సర్క్యూట్, డిజర్ట్ సర్క్యూట్, ట్రైబల్ సర్క్యూట్, ఇకో సర్క్యూట్, వైల్డ్ లైఫ్ సర్క్యూట్, రూరల్ సర్క్యూట్, స్పిరిచువల్ సర్క్యూట్, రామాయణ సర్క్యూట్, హెరిటేజ్ సర్క్యూట్, తీర్థంకర్ సర్క్యూట్ తో పాటు సూఫీ సర్క్యూట్ లు.
ఫీఫావరల్డ్ కప్ విజేతలు గా నిలచిన అర్జెంటీనా కు అభినందనల ను తెలిపిన ప్రధాన మంత్రి

ఫీఫా ప్రపంచ కప్ విజేతలు గా నిలచినందుకు అర్జెంటీనా ను ప్రధాన మంత్రి శ్రీ నరేంద్ర మోదీ అభినందించారు; ఫీఫా వరల్డ్ కప్ లో గొప్ప ఉత్సాహపూర్ణమైనటువంటి ఆటతీరు ను కనబరచినందుకు గాను ఫ్రాన్స్ కు కూడా శ్రీ నరేంద్ర మోదీ అభినందనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ఈ మ్యాచ్ ను కూడా అత్యంత ఉద్వేగానికి లోను చేసేటటువంటి ఫుట్ బాల్ మ్యాచుల లో ఒకటి గా గుర్తుంచుకోవడం జరుగుతుంది. #FIFAWorldCup చాంపియన్ గా నిలచిన అర్జెంటీనా కు ఇవే అభినందన లు. టూర్నమెంట్ లో ప్రతి దశ లోనూ వారు దమ్ము తో కూడిన ఆటతీరు ను ప్రదర్శించారు. అర్జెంటీనా యొక్క, శ్రీ మెసీ యొక్క లక్షల మంది భారతీయ అభిమాన గణం ఈ చాలా గొప్ప గెలుపు తాలూకు ఆనందాన్ని ఆస్వాదిస్తూ ఉన్నారు. @alferdez ’’ ‘‘ #FIFAWorldCup లో స్ఫూర్తిదాయకమైనటువంటి ప్రదర్శన కు గాను ఫ్రాన్స్ కు ఇవే అభినందన లు. వారు ఫైనల్ వరకు చేరుకోవడం లో వారి కౌశలాన్ని మరియు క్రీడా సంబంధి ఉత్సాహాన్ని చాటుకోవడం ద్వారా ఫుట్ బాల్ ప్రేమికుల హృద‌యాల ను గెలుచుకొన్నారు. @EmmanuelMacron ’’ అని పేర్కొన్నారు.
కెనడా ప్రధాని శ్రీ జస్టిన్ ట్రూడో తో టెలిఫోన్ లో సంభాషించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు సాయంత్రం పూట కెనడా ప్రధాని శ్రీ జస్టిన్ ట్రూడో వద్ద నుండి ఒక టెలిఫోన్ కాల్ ను అందుకొన్నారు. ఈ సందర్భంగా ఇరువురు నేతలు పరస్పర ప్రయోజనాలు ముడిపడివున్న పరిణామాలపై, ప్రత్యేకించి శీతోష్ణ స్థితిలో మార్పు అంశంపై ఒకరి అభిప్రాయాలను మరొకరికి తెలియజెప్పుకొన్నారు. పారిస్ ఒప్పందం అమలును ముందుకు తీసుకు వెళ్లడానికి భారతదేశం కట్టుబడి ఉందని ప్రధాన మంత్రి శ్రీ మోదీ పునరుద్ఘాటించారు. ఈ సంవత్సరంలో కెనడా కాన్ ఫెడరేశన్ 150వ వార్షికోత్సవం జరుపుకోనుండగా అందుకుగాను ప్రధాని శ్రీ ట్రూడో ను ప్రధాన మంత్రి శ్రీ మోదీ అభినందించారు. కెనడా తో ద్వైపాక్షిక సంబంధాలు వివిధ రంగాలలో నిలకడైనటువంటి సర్వతోముఖ అభివృద్ధిని నమోదు చేస్తుండటాన్ని ఆయన మెచ్చుకొన్నారు. శక్తివంతమైనటువంటి సంబంధాలను ప్రోత్సహించుకోవడం కోసం కమ్యూనికేషన్ ను, సహకారాన్ని కొనసాగించేందుకు ఉభయ నాయకులు సమ్మతించారు.
శాంతియుత ప్రయోజనాల కోసం అంతరిక్షాన్ని వినియోగించుకొనే అంశం లో భారతదేశాని కి, ఫిన్ లాండ్ కు మధ్య సహకారానికి ఉద్దేశించిన ఎంఒయు కు ఆమోదం తెలిపిన మంత్రివర్గం

శాంతియుత ప్రయోజనాల కోసం అంతరిక్షాన్ని వినియోగించుకొనే అంశం లో భారతదేశాని కి, ఫిన్ లాండ్ కు మధ్య సహకారానికి ఉద్దేశించిన అవగాహనపూర్వక ఒప్పంద పత్రాని కి (ఎంఒయు) ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఈ ఎంఒయు పై 2019 జనవరి 10వ తేదీ న న్యూ ఢిల్లీ లో సంతకాలయ్యాయి. ప్రభావం: ఈ ఒప్పందం లో భాగం గా భూమి సుదూర గ్రాహ్య‌త (Remote Sensing)కు సంబంధించి కొత్త పరిశోధన లు, అనువర్తనల కు గల అవకాశాలు, ఉపగ్రహ సమాచారం, మార్గదర్శనం, అంత‌రిక్ష శాస్త్రం, ఖగోళాన్వేషణ తదితర అంశాల లో ఆశించిన ముందంజ పడుతుది. ఫిన్ ాలాండ్ ప్రభుత్వం తో సహకారం వల్ల మానవాళి కి ప్రయోజనం కల్పించగల అంతరిక్ష పరిజ్ఞాన అభివృద్ధి లో సంయుక్త కార్యాచరణ కు ఆస్కారం ఉంటుంది. వివరాలు: ఈ అవగాహన ఒప్పందంలో భాగంగా కింద పేర్కొన్న సంభావ్య ఆస‌క్తిగ‌ల రంగాలలో ప‌ర‌స్ప‌ర స‌హ‌కారానికి వీలుంటుంది. అవేమిటంటే.. • o భూ సంబంధ సుదూర గ్రాహ్యత (Remote Sensing) o ఉపగ్రహ ఆధారిత సమాచార ప్రసారం, మార్గదర్శనం o అంతరిక్ష శాస్త్రం, ఖగోళాన్వేషణ o భూ క్షేత్ర వ్యవస్థ, అంతరిక్ష ఉపకరణా నిర్వహణ, పరీక్ష విధానాల అభివృద్ధి o భారత అంతరిక్ష వాహక నౌకలద్వారా ఫిన్ లాండ్ అంతరిక్ష వస్తు ప్రయాగం o అంతరిక్ష గణాంక నిధి వినియోగం, విశ్లేషణ o అంతరిక్ష సాంకేతికత ఆధారిత వినూత్న అనువర్తనాల రూపకల్పన, అభివృద్ధి, పరిష్కారాల అన్వేషణ – కృత్రిమ మేధస్సు వినియోగం o సరికొత్త అంతరిక్ష అవకాశాలు, గణాంక నిధి, పర్యావరణ వ్యవస్థ లు, సుస్థిర అంతరిక్ష వినియోగం తదితరాల్లో సహకారం ఈ ఒప్పందం అమలు దిశ గా అవసరమైతే నిర్దిష్ట సహకార ప్రాజెక్టు ల అమలు కోసం ఇందులో భాగస్వాముల హోదా లో లేదా వారి అనుమతి గల వారి ద్వారా ప్రాతినిధ్య సంస్థల ను, ప్రాజెక్టు బృందాల ను రెండు దేశాలూ ఏర్పాటు చేసుకోవచ్చు. అమలు వ్యూహం – లక్ష్యాలు: • ఈ ఒప్పందం కింద కార్యకలాపాల సమన్వయం కోసం ప్రాతినిధ్య దేశాలు చెరొక సమన్వయకర్త ను ప్రతిపాదించవచ్చు. ఒప్పందం అమలు కు వీలు కల్పించేలా పరస్పర నిర్ణయం మేరకు భారతదేశం, ఫిన్ లాండ్ లలో ఒక్కొక్క దఫా వంతున లేదా వీడియో కాన్ఫరెన్స్ సదుపాయం ద్వారా సమావేశం ఏర్పాటు చేసుకొనేందుకు వీలు ఉంటుంది. • ఈ ఒప్పందం అమలు దిశ గా అవసరమైతే నిర్దిష్ట సహకార ప్రాజెక్టు ల అమలు కోసం ఇందులో భాగస్వాముల హోదా లో లేదా వారి అనుమతి గల వారి ద్వారా ప్రాతినిధ్య సంస్థల ను, ప్రాజెక్టు బృందాల ను రెండు దేశాలూ ఏర్పాటు చేసుకోవచ్చు. అంతరిక్ష రంగం లో సహకారం పై ఫిన్ లాండ్ ప్రభుత్వం ఆసక్తి చూపిన నేపథ్యం లో ఈ అవగాహన ఒప్పందం దిశ గా అడుగు పడింది.
స్వాతంత్ర్య యోధుడు వి.ఒ. చిదంబరమ్పిళ్లై గారి జయంతి నాడు ఆయన ను స్మరించుకొన్న ప్రధాన మంత్రి

స్వాతంత్ర్య యోధుడు వి.ఒ. చిదంబరమ్ పిళ్లై గారి జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన ను స్మరించుకొన్నారు. ‘‘దూరాలోచనపరుడు వి.ఒ. చిదంబరమ్ పిళ్లై గారి ని ఆయన జయంతి నాడు స్మరించుకొంటున్నాను. మన స్వాతంత్ర్య ఉద్యమానికి ఆయన మార్గదర్శకప్రాయమైనటువంటి తోడ్పాటుల ను అందించారు. ఒక స్వావలంబనయుతమైనటువంటి భారతదేశాన్ని గురించి కూడా ఆయన ఆలోచనలు చేశారు. అంతేకాక ఆ దిశ లో, ప్రత్యేకించి రేవుల రంగం లో, శిప్పింగ్ రంగం లో కీలకమైన ప్రయాసలు చేశారు. ఆయన నుంచి మనం ఎంతో ప్రేరణ ను పొందుతూ ఉన్నాం.’’ అని ప్ర‌ధాన మంత్రి ఒక ట్వీట్ లో పేర్కొన్నారు.
బాంగ్లాదేశ్ లో కొండచరియలు విరిగిపడటం వల్ల ప్రాణ నష్టం వాటిల్లడంపై విచారం వ్యక్తం చేసిన ప్రధాన మంత్రి

బాంగ్లాదేశ్ లో కొండచరియలు విరిగిపడటం వల్ల ప్రాణ నష్టం వాటిల్లడంపై ప్రధాన మంత్రి శ్రీ నరేంద్ర మోదీ విచారం వ్యక్తం చేశారు. ప్రధాన మంత్రి బాంగ్లాదేశ్ కు భారతదేశం యొక్క సంఘీభావాన్నివ్యక్తం చేస్తూ, ఒకవేళ అవసరపడితే అన్వేషణ, రక్షణ యత్నాలలో సహాయాన్ని అందించేందుకు భారతదేశం సిద్ధంగా ఉందన్నారు. ‘‘బాంగ్లాదేశ్ లో కొండచరియలు విరిగిపడటం వల్ల ప్రాణ నష్టం వాటిల్లడం విచారకరం. ఈ ఘటనలో మరణించిన వారి కుటుంబాల శోకంలో పాలు పంచుకొంటున్నాము. ఈ ఘటనలో గాయపడ్డ వారు త్వరగా కోలుకోవాలని ఆ ఈశ్వరుడిని ప్రార్థిస్తున్నాము. బాంగ్లాదేశ్ తో భారతదేశం భుజం భుజం కలిపి నిలబడుతుంది. ఒకవేళ అవసరపడితే అన్వేషణ, రక్షణ యత్నాలలో సహాయాన్ని అందించేందుకు మేము సిద్ధంగా ఉన్నాము’’ అని ప్రధాన మంత్రి పేర్కొన్నారు.
నేపాల్ ప్రధాన మంత్రి గా ఎన్నికైన శ్రీ శేర్ బహాదుర్ దేవుబా కు ప్రధాన మంత్రి అభినందనలు

ప్ర‌ధాన మంత్రి శ్రీ న‌రేంద్ర మోదీ.. నేపాల్ ప్రధాన మంత్రి గా ఎన్నికైన శ్రీ శేర్ బహాదుర్ దేవుబా ను అభినందించారు. ‘‘శ్రీ శేర్ బహాదుర్ దేవుబా నేపాల్ ప్రధానిగా ఎన్నికైన సందర్భంగా ఆయనతో మాట్లాడి, అభినందనలు తెలియజేశాను. శ్రీ దేవుబా నాయకత్వంలో నేపాల్ శాంతియుతంగాను, సమృద్ధియుతంగాను, పురోగతి పథంలో ముందడుగు వేయాలంటూ ఆయనకు నా శుభాకాంక్షలను అందజేశాను’’ అని ప్రధాన మంత్రి తన సందేశంలో పేర్కొన్నారు.
ప్రధానమంత్రి మరియు అబు ధాబి యువరాజు మధ్య టెలిఫోన్ సంభాషణ

ప్రధానమంత్రి శ్రీ నరేంద్రమోదీ ఈరోజు అబూ ధాబి యువరాజు గౌరవనీయులు షేక్ మొహమ్మద్ బిన్ జాయేద్ అల్ నహ్యాన్ తో టెలిఫోను లో మాట్లాడారు. ప్రస్తుతం నెలకొన్న కోవిడ్-19 మహమ్మారి పై సమాచారం, అభిప్రాయాలతో పాటు, తమ తమ దేశాల్లో పరిస్థితి గురించీ, తమ ప్రభుత్వాలు చేపడుతున్న చర్యల గురించీ, ఇరువురు నాయకులు ఒకరికొకరు తెలియజేసుకున్నారు. వైరస్ వ్యాప్తిని నియంత్రించడానికి రానున్న కొన్ని వారాలు చాలా కీలకమనీ, అన్ని దేశాలూ, ఈ విషయమై సమిష్టిగా, సమన్వయంతో చర్యలు చేపట్టవలసిన అవసరం ఉందనీ, వారు అంగీకరించారు. ఈ మహమ్మారిపై చర్చించడంకోసం, జి-20 నాయకుల మధ్య ఈ ఉదయం వర్చ్యువల్ సదస్సు నిర్వహించడాన్ని వారు ఈ సందర్భంగా ప్రశంసించారు. ద్వైపాక్షిక సంబంధం యొక్క పటిష్టత, గొప్పదనం పై తమకు గల ప్రాముఖ్యతను ఇరువురు నాయకులు ఈ సందర్భంగా ఉద్ఘాటించారు. ప్రస్తుత పరిస్థితుల్లో, ముఖ్యంగా లాజిస్టిక్ సరఫరా మార్గాల కొనసాగింపును నిర్ధారించుకోడానికి, తమ అధికారుల మధ్య క్రమం తప్పకుండా సంప్రదింపులు కొనసాగించాలని వారు నిర్ణయించారు. యునైటెడ్ అరబ్ ఎమరేట్స్ లో నివసిస్తూ, తమ దేశ ఆర్ధిక వ్యవస్థకు దోహదపడుతున్న, రెండు మిలియన్లకు పైగా ఉన్న భారతీయుల సంక్షేమం గురించి గౌరవనీయులు యువరాజు ప్రధానమంత్రికి హామీ ఇచ్చారు. ప్రస్తుత పరిస్థితిలో ప్రవాస భారతీయుల ఆరోగ్యం, భద్రత పై యువరాజు చూపుతున్న వ్యక్తిగత శ్రద్ధ కు ప్రధానమంత్రి ఆయనకు కృతజ్ఞతలు తెలియజేశారు. యువరాజు, వారి మొత్తం రాజ కుటుంబంతో పాటు, ఎమిరేట్స్ పౌరులూ మంచి ఆరోగ్యంతో ఉండాలని కోరుతూ ప్రధానమంత్రి శుభాకాంక్షలు చెప్పారు. యువరాజు కూడా తిరిగి ప్రధానమంత్రికి శుభాకాంక్షలు తెలియజేశారు.
ప్రధాన మంత్రి ఆవాస్ యోజన (పిఎమ్ఎవై) లో భాగంగా క్రెడిట్- లింక్ డ్ సబ్సిడీ స్కీమ్ (సిఎల్ఎస్ఎస్) కింద ఇచ్చిన రుణాల గడువును 15 సంవత్సరాల నుండి 20 సంవత్సరాలకు పొడిగించేందుకు ఆమోదం తెలిపిన మంత్రివర్గ

ప్రధాన మంత్రి శ్రీ‌ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఈ కింది ప్రతిపాదనలకు ఎక్స్- పోస్ట్ ఫ్యాక్టో ఆమోదం తెలిపింది. 1. ప్రధాన మంత్రి ఆవాస్ యోజన (అర్బన్) మిషన్ లో భాగంగా క్రెడిట్- లింక్ డ్ సబ్సిడీ స్కీమ్ (సిఎల్ఎస్ఎస్) కింద రుణ గడువును 15 నుంచి 20 సంవత్సరాలకు పొడిగించడం. (దీని పేరును సమాజంలోని ఆర్థికంగా వెనుకబడిన వర్గాలు/ తక్కువ ఆదాయాన్ని కలిగిన వర్గాల[ ఇడబ్ల్యుఎస్/ఎల్ఐజి]కి చెందిన సిఎల్ఎస్ఎస్ గా మార్చనున్నారు); 2. ఎమ్ ఐ జి కేటగిరీని దృష్టిలో పెట్టుకొని ఒక కొత్త క్రెడిట్- లింక్ డ్ సబ్సిడీ స్కీమ్ ను ప్రారంభించడం; 3. పిఎమ్ఎవై (అర్బన్) పరిధిలోని సిఎల్ఎస్ఎస్ విభాగం (ఇది ఇక ఇడబ్ల్యుఎస్/ఎల్ఐజి కోసం ఉద్దేశించిన సిఎల్ఎస్ఎస్ గా అమలవుతుంది) యొక్క సెంట్రల్ నోడల్ ఏజెన్సీల (సిఎన్ఎ లు) తో ఎంఒయు పై సంతకాలు చేసిన ప్రైమరీ లెండింగ్ ఇన్ స్టిట్యూషన్స్ కు (పి ఎల్ ఐ లు) ఈ కింద పేర్కొన్న విధంగా వర్తించే మార్పులతో వాటి ఎమ్ఒయు ను ఎమ్ఐజి కి ఉద్దేశించిన సిఎల్ఎస్ఎస్ కు కూడా పొడిగించే ఐచ్ఛికాన్ని ప్రసాదించడం; 4. ఈ పథకాలలో భాగంగా మంజూరైన రుణాలకు గాను పిఎల్ఐ లకు చెల్లించవలసిన ప్రాసెసింగ్ రుసుములను క్రమబద్ధీకరించడం/ప్రవేశపెట్టడం కోసం; 5. ఎమ్ఐజి లకు ఉద్దేశించిన ప్రతిపాదిత సిఎల్ఎస్ఎస్ కు 2017-18 బడ్జెట్ లో తొలుత రూ.1,000 కోట్లను కేటాయించడం మరియు 6. మినిస్టర్-ఇన్ ఛార్జ్ ఆమోదంతో ఎమ్ఐజి కి ఉద్దేశించిన సిఎల్ఎస్ఎస్ కు నిర్వహణ సంబంధ మార్గదర్శక సూత్రాలను జారీ చేయడం. ఉద్దేశాలు : • అందరికీ గృహ‌ వసతి ఉద్యమంలో ప్రస్తుతం ఒక భాగంగా ఉన్న “ప్రధాన మంత్రి ఆవాస్ యోజన” (అర్బన్) పరిధిలోని ఇ డబ్ల్యు ఎస్ మరియు ఎల్ ఐ జి విభాగాల తాలూకు సంఖ్యను పెంచడం. • మధ్యాదాయ వర్గాన్నిచేరుకోవడం. • ప్రైమరీ లెండింగ్ ఇన్ స్టిట్యూషన్స్ – పి ఎల్ ఐ ల కోసం ప్రక్రియలను సులభతరంగా మార్చడం. • గృహ‌ నిర్మాణం మరియు పట్టణాభివృద్ధి రంగంలో పిఎల్ఐ ల ప్రాతినిధ్యాన్ని పెంచేందుకు ఒక ప్రోత్సాహకాన్ని ఇవ్వడం. • బడ్జెట్ కేటాయింపుల ద్వారాను, ఇతరత్రా పద్ధతులలోను నిధులను అందుబాటులోకి తీసుకురావడం; దీనితో పాటు • కార్యక్రమాల అమలు తీరును/విధానాలను స్పష్టంగా నిర్వహించడం. ఈ పథకాలను అమలుపరనినందువల్ల సమాజంలోని ఆర్థికంగా వెనుకబడిన వర్గాలు, స్వల్ప ఆదాయ వర్గాలు మరియు మధ్య ఆదాయ వర్గాలు ఉత్సాహంగా పాలు పంచుకొనేందుకు బాట వేసినట్లు అవుతుంది. 2022 సంవత్సరం కల్లా ‘అందరికీ గృహ‌ వసతి’ని సమకూర్చేందుకు కూడా తోడ్పడగలదు. లబ్దిదారులకు ఇచ్చే వడ్డీ సబ్సిడీని- వారి అర్హత ప్రాతిపదికను పిఎల్ఐ లు వాటి డ్యూ డిలిజన్స్ ప్రక్రియల ద్వారా ఖాయపరచుకున్న అనంతరం- వారి గృహ‌ రుణ ఖాతాలలో జమ చేయడం జరుగుతుంది. మధ్యాదాయ వర్గానికి ఉద్దేశించిన వడ్డీ సబ్సిడీ పథకం ఈ కేటగిరీలోని గృహ‌ కల్పన అవసరాలను నెరవేర్చడంలో ఒక వినూత్నమైన సాధనం కాగలదు.